title: Πρόταση απόφασης του Συμβουλίου για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και του Βασιλείου του Μαρόκου σχετικά με ορισμένες πτυχές των αεροπορικών υπηρεσιών # Πρόταση απόφασης του Συμβουλίου για τη σύναψη της συμφωνίας μεταξύ της Ευρωπαϊκής Κοινότητας και του Βασιλείου του Μαρόκου σχετικά με ορισμένες πτυχές των αεροπορικών υπηρεσιών

text:
Σημαντική ανακοίνωση νομικού περιεχομένου

|

52005PC0393(01)

Πρόταση απόφασης του Συμβουλίου για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και του Βασιλείου του Μαρόκου σχετικά με ορισμένες πτυχές των αεροπορικών υπηρεσιών  /* COM/2005/0393 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 26.8.2005COM(2005) 393 τελικό2005/0161 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και του Βασιλείου του Μαρόκου σχετικά με ορισμένες πτυχές των αεροπορικών υπηρεσιώνΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη σύναψη της συμφωνίας μεταξύ της Ευρωπαϊκής Κοινότητας και του Βασιλείου του Μαρόκου σχετικά με ορισμένες πτυχές των αεροπορικών υπηρεσιών(υποβληθείσες από την Επιτροπή)ΑΙΤΙΟΛΟΓΙΚΗ ΕΚΘΕΣΗΟι διεθνείς αερομεταφορές μεταξύ κρατών μελών και τρίτων χωρών διέπονταν μέχρι σήμερα από διμερείς συμφωνίες αεροπορικών υπηρεσιών, από τα παραρτήματα των συμφωνιών αυτών και από άλλες συναφείς διμερείς ή πολυμερείς ρυθμίσεις.Σύμφωνα με τις αποφάσεις του Δικαστηρίου των Ευρωπαϊκών Κοινοτήτων στις υποθέσεις C-466/98, C-467/98, C-468/98, C-471/98, C-472/98, C-475/98 και C-476/98, η Κοινότητα έχει αποκλειστική αρμοδιότητα σε ό,τι αφορά τις διάφορες εξωτερικές πτυχές των αεροπορικών μεταφορών. Εξάλλου, το Δικαστήριο αναγνώρισε σαφώς το δικαίωμα ελεύθερης εγκατάστασης των κοινοτικών αερομεταφορέων εντός της Κοινότητας και ιδίως το δικαίωμα της χωρίς διακρίσεις πρόσβασης στην αγορά.Οι ρήτρες περί καθορισμού αερομεταφορέα που συνήθως περιλαμβάνονται στις διμερείς συμφωνίες των κρατών μελών για τις αεροπορικές υπηρεσίες παραβιάζουν το κοινοτικό δίκαιο. Παρέχουν τη δυνατότητα στην τρίτη χώρα να απορρίψει, να ανακαλέσει ή να αναστείλει τις άδειες εκμετάλλευσης ή τις άδειες τεχνικής φύσεως σε αερομεταφορέα, ο οποίος έχει μεν καθορισθεί από κράτος μέλος αλλά δεν τελεί υπό την δια πλειοψηφίας κυριότητα ή υπό τον ουσιαστικό έλεγχο αυτού του κράτους μέλους ή υπηκόων του. Διαπιστώθηκε ότι αυτό αποτελεί διάκριση έναντι των κοινοτικών αερομεταφορέων που είναι εγκατεστημένοι στο έδαφος κράτους μέλους αλλά ανήκουν σε υπηκόους άλλων κρατών μελών και ελέγχονται από αυτούς. Αυτό αντιβαίνει στο άρθρο 43 της Συνθήκης, το οποίο εγγυάται στους υπηκόους των κρατών μελών που ασκούν το δικαίωμα ελεύθερης εγκατάστασης, την ίδια μεταχείριση στο κράτος μέλος υποδοχής τους με εκείνη προς τους υπηκόους του κράτους μέλους.Μετά τις αποφάσεις του Δικαστηρίου, τον Ιούνιο του 2003 το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.[1]Σύμφωνα με τους μηχανισμούς και τις κατευθυντήριες γραμμές που περιελάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα, η Επιτροπή διαπραγματεύθηκε με το Βασίλειο του Μαρόκου συμφωνία η οποία αντικαθιστά ορισμένες διατάξεις των υφιστάμενων διμερών συμφωνιών περί αεροπορικών υπηρεσιών μεταξύ των κρατών μελών και του Βασιλείου του Μαρόκου. Το άρθρο 2 της συμφωνίας αντικαθιστά τις συνήθεις ρήτρες περί καθορισμού αερομεταφορέα από κοινοτική ρήτρα καθορισμού η οποία παρέχει σε όλους τους κοινοτικούς αερομεταφορείς τη δυνατότητα να επωφελούνται του δικαιώματος εγκατάστασης. Τα άρθρα 4 και 5 της συμφωνίας αντικαθιστούν δύο τύπους ρητρών που αφορούν θέματα κοινοτικής αρμοδιότητας. Το άρθρο 4 αφορά τη φορολόγηση των αεροπορικών καυσίμων, η οποία εναρμονίσθηκε από την οδηγία 2003/96/EΚ του Συμβουλίου σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, και ιδίως με το άρθρο 14 παράγραφος 2 αυτής. Με το άρθρο 5 (τιμολόγηση) εξαλείφεται η διάσταση μεταξύ των υφιστάμενων διμερών συμφωνιών περί αεροπορικών υπηρεσιών και του κανονισμού αριθ. 2409/92 του Συμβουλίου για τους ναύλους και τα κόμιστρα των αεροπορικών γραμμών, με τον οποίο απαγορεύεται στους αερομεταφορείς τρίτων χωρών να διαμορφώνουν τις τιμές των αεροπορικών ναύλων για τις εξ ολοκλήρου εντός της Κοινότητας μεταφορές.Ζητείται από το Συμβούλιο να εγκρίνει τις αποφάσεις για την υπογραφή και την προσωρινή εφαρμογή, και για τη σύναψη της συμφωνίας μεταξύ της Ευρωπαϊκής Κοινότητας και του Βασιλείου του Μαρόκου σχετικά με ορισμένες πτυχές των αεροπορικών υπηρεσιών και να ορίσει τα πρόσωπα που είναι αρμόδια να υπογράψουν τη συμφωνία εξ ονόματος της Κοινότητας.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και του Βασιλείου του Μαρόκου σχετικά με ορισμένες πτυχές των αεροπορικών υπηρεσιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη ίδρυσης της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,την πρόταση της Επιτροπής[2],Εκτιμώντας τα εξής:(1) Στις 5 Ιουνίου 2003, το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από συμφωνία με την Κοινότητα.(2) Η Επιτροπή έχει διαπραγματευθεί, εξ ονόματος της Κοινότητας, συμφωνία με το Βασίλειο του Μαρόκου σχετικά με ορισμένες πτυχές των αεροπορικών υπηρεσιών, σύμφωνα με τους μηχανισμούς και τις κατευθυντήριες γραμμές που περιελάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από συμφωνία με την Κοινότητα.(3) Η συμφωνία που έχει διαπραγματευθεί η Επιτροπή είναι σκόπιμο να υπογραφεί και να τεθεί προσωρινά σε εφαρμογή, υπό την επιφύλαξη της σύναψής της σε μεταγενέστερη ημερομηνία,ΑΠΟΦΑΣΙΖΕΙ:Άρθρο μόνο1. Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδιο(α) να υπογράψει(ουν), εξ ονόματος της Κοινότητας, τη συμφωνία μεταξύ της Ευρωπαϊκής Κοινότητας και του Βασιλείου του Μαρόκου σχετικά με ορισμένες πτυχές των αεροπορικών υπηρεσιών, υπό την επιφύλαξη της σύναψης της συμφωνίας σε μεταγενέστερη ημερομηνία.2. Εν αναμονή της έναρξης ισχύος της, η συμφωνία εφαρμόζεται προσωρινά από την πρώτη ημέρα του πρώτου μηνός που έπεται της ημερομηνίας κατά την οποία τα μέρη θα έχουν κοινοποιήσει αμοιβαία την ολοκλήρωση των διαδικασιών που είναι αναγκαίες προς το σκοπό αυτό. Ο Πρόεδρος του Συμβουλίου εξουσιοδοτείται να προβεί στην κοινοποίηση που προβλέπεται στο άρθρο 8 παράγραφος 2 της συμφωνίας.3. Tο κείμενο της συμφωνίας επισυνάπτεται στην παρούσα απόφαση.Βρυξέλλες, […]Για το ΣυμβούλιοΟ Πρόεδρος2005/0161 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη σύναψη της συμφωνίας μεταξύ της Ευρωπαϊκής Κοινότητας και του Βασιλείου του Μαρόκου σχετικά με ορισμένες πτυχές των αεροπορικών υπηρεσιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη ίδρυσης της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,την πρόταση της Επιτροπής[3],τη γνώμη του Ευρωπαϊκού Κοινοβουλίου[4],Εκτιμώντας τα εξής:(1) Στις 5 Ιουνίου 2003, το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από συμφωνία με την Κοινότητα.(2) Η Επιτροπή έχει διαπραγματευθεί, εξ ονόματος της Κοινότητας, συμφωνία με το Βασίλειο του Μαρόκου σχετικά με ορισμένες πτυχές των αεροπορικών υπηρεσιών, σύμφωνα με τους μηχανισμούς και τις κατευθυντήριες γραμμές που περιελάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από συμφωνία με την Κοινότητα.(3) Η συμφωνία αυτή υπεγράφη εξ ονόματος της Ευρωπαϊκής Κοινότητας στις […], υπό την επιφύλαξη της σύναψής της σε μεταγενέστερη ημερομηνία, σύμφωνα με την απόφαση …/…/EΚ του Συμβουλίου της […][5].(4) Κρίνεται σκόπιμο να εγκριθεί η εν λόγω συμφωνία,ΑΠΟΦΑΣΙΖΕΙ:Άρθρο 11. Εγκρίνεται, εξ ονόματος της Κοινότητας, η συμφωνία μεταξύ της Ευρωπαϊκής Κοινότητας και του Βασιλείου του Μαρόκου σχετικά με ορισμένες πτυχές των αεροπορικών υπηρεσιών.2. Tο κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί στην κοινοποίηση που προβλέπεται στο άρθρο 8 παράγραφος 1 της συμφωνίας.Βρυξέλλες, […]Για το ΣυμβούλιοΟ ΠρόεδροςΠΑΡΑΡΤΗΜΑΣΥΜΦΩΝΙΑμεταξύ της Ευρωπαϊκής Κοινότητας και του Βασιλείου του Μαρόκου σχετικά με ορισμένες πτυχές των αεροπορικών υπηρεσιώνΗ ΕΥΡΩΠΑΪΚΗ ΚΟΙΝΟΤΗΤΑαφενός, καιΤΟ ΒΑΣΙΛΕΙΟ ΤΟΥ ΜΑΡΟΚΟΥαφετέρου,(στο εξής «τα μέρη»)ΕΠΙΣΗΜΑΙΝΟΝΤΑΣ ότι έχουν συναφθεί διμερείς συμφωνίες παροχής αεροπορικών υπηρεσιών μεταξύ αρκετών κρατών μελών της Ευρωπαϊκής Κοινότητας και του Βασιλείου του Μαρόκου, οι οποίες περιέχουν διατάξεις αντίθετες προς την κοινοτική νομοθεσία,ΕΠΙΣΗΜΑΙΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα σε ό,τι αφορά τις διάφορες πτυχές των διμερών συμφωνιών παροχής αεροπορικών υπηρεσιών μεταξύ των κρατών μελών της Ευρωπαϊκής Κοινότητας και τρίτων χωρών,ΕΠΙΣΗΜΑΙΝΟΝΤΑΣ ότι με βάση την ευρωπαϊκή κοινοτική νομοθεσία οι κοινοτικοί αερομεταφορείς που είναι εγκατεστημένοι σε κράτος μέλος έχουν δικαίωμα ισότιμης πρόσβασης στην αγορά αεροπορικών δρομολογίων μεταξύ των κρατών μελών της Ευρωπαϊκής Κοινότητας και των τρίτων χωρών,ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια σύμφωνα με το δίκαιο της Ευρωπαϊκής Κοινότητας,ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών συμφωνιών παροχής αεροπορικών υπηρεσιών μεταξύ των κρατών μελών της Ευρωπαϊκής Κοινότητας και του Βασιλείου του Μαρόκου, οι οποίες είναι αντίθετες προς την ευρωπαϊκή κοινοτική νομοθεσία, πρέπει να εναρμονισθούν πλήρως με τη νομοθεσία αυτή, ούτως ώστε να δημιουργηθεί στέρεη νομική βάση για τις αεροπορικές υπηρεσίες μεταξύ της Ευρωπαϊκής Κοινότητας και του Μαρόκου και να διαφυλαχθεί η συνέχεια της παροχής των εν λόγω υπηρεσιών,ΕΠΙΣΗΜΑΙΝΟΝΤΑΣ ότι σκοπός της Ευρωπαϊκής Κοινότητας, στο πλαίσιο των εν προκειμένω διαπραγματεύσεων, δεν είναι να αυξήσει τον συνολικό όγκο της αεροπορικής κυκλοφορίας μεταξύ της Ευρωπαϊκής Κοινότητας και του Βασιλείου του Μαρόκου, να μεταβάλει το ισοζύγιο μεταξύ κοινοτικών αερομεταφορέων και αερομεταφορέων του Βασιλείου του Μαρόκου, ούτε να διαπραγματευθεί διμερείς τροποποιήσεις των διατάξεων περί δικαιωμάτων μεταφοράς που περιέχονται στις υφιστάμενες διμερείς συμφωνίες παροχής αεροπορικών υπηρεσιών,ΣΥΜΦΩΝΗΣΑΝ ΤΑ ΕΞΗΣ:Άρθρο 1 Γενικές διατάξεις1. Για τους σκοπούς της παρούσας συμφωνίας, ως «κράτη μέλη» νοούνται τα κράτη μέλη της Ευρωπαϊκής Κοινότητας.2. Σε καθεμία από τις συμφωνίες που παρατίθενται στο παράρτημα 1, οι αναφορές σε υπηκόους του κράτους μέλους που είναι μέρος της εκάστοτε συμφωνίας νοούνται ως αναφορές σε υπηκόους των κρατών μελών της Ευρωπαϊκής Κοινότητας.3. Σε καθεμία από τις συμφωνίες που παρατίθενται στο Παράρτημα 1, οι αναφορές σε αερομεταφορείς ή αεροπορικές εταιρείες του κράτους μέλους που είναι μέρος της εκάστοτε συμφωνίας νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.Άρθρο 2 Καθορισμός αερομεταφορέων από κράτος μέλος1. Οι διατάξεις των παραγράφων 2 και 3 του παρόντος άρθρου κατισχύουν των σχετικών διατάξεων των άρθρων που παρατίθενται αντιστοίχως στο σημείο α) και στο σημείο β) του παραρτήματος 2, σε ό,τι αφορά τον καθορισμό αερομεταφορέα από το αντίστοιχο κράτος μέλος, τις άδειες εκμετάλλευσης και τις άδειες τεχνικής φύσεως που του χορηγεί το Βασίλειο του Μαρόκου, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.2. Όταν κράτος μέλος γνωστοποιεί καθορισμό αερομεταφορέα στο Βασίλειο του Μαρόκου, το Βασίλειο του Μαρόκου χορηγεί τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:i. ο αερομεταφορέας είναι εγκατεστημένος στο έδαφος του κράτους μέλους που τον έχει καθορίσει, με βάση τη συνθήκη ίδρυσης της Ευρωπαϊκής Κοινότητας, και έχει έγκυρη άδεια εκμετάλλευσης σύμφωνα με τη νομοθεσία της Ευρωπαϊκής Κοινότητας·ii. το κράτος μέλος που είναι αρμόδιο για την έκδοση του αντίστοιχου πιστοποιητικού αερομεταφορέα ασκεί και διασφαλίζει τον ουσιαστικό ρυθμιστικό έλεγχο του αερομεταφορέα και ότι στην πράξη καθορισμού προσδιορίζεται με σαφήνεια η αρμόδια αεροπορική αρχή· καιiii. ο αερομεταφορέας τελεί και θα εξακολουθήσει να τελεί υπό την κυριότητα, άμεσα ή δια κατά πλειοψηφία συμμετοχής, κρατών μελών ή/και υπηκόων των κρατών μελών ή άλλων κρατών αναφερόμενων στο παράρτημα 3 ή/και υπηκόων των συγκεκριμένων άλλων κρατών, και ότι τελεί πάντοτε υπό τον πραγματικό έλεγχο των εν λόγω κρατών ή/και υπηκόων τους.3. Το Βασίλειο του Μαρόκου δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως αερομεταφορέα καθορισμένου από κράτος μέλος εφόσον:i. ο αερομεταφορέας δεν είναι εγκατεστημένος στο έδαφος του κράτους μέλους που τον έχει καθορίσει, με βάση τη συνθήκη ίδρυσης της Ευρωπαϊκής Κοινότητας, ή δεν διαθέτει έγκυρη άδεια εκμετάλλευσης σύμφωνα με τη νομοθεσία της Ευρωπαϊκής Ένωσης·ii. το κράτος μέλος που είναι αρμόδιο για την έκδοση του αντίστοιχου πιστοποιητικού αερομεταφορέα δεν ασκεί ή δεν διασφαλίζει τον ουσιαστικό ρυθμιστικό έλεγχο του αερομεταφορέα, ή εφόσον στην πράξη καθορισμού του αερομεταφορέα δεν προσδιορίζεται με σαφήνεια η αρμόδια αεροπορική αρχή· ήiii. ο αερομεταφορέας δεν τελεί υπό την κυριότητα και τον πραγματικό έλεγχο, είτε άμεσα είτε δια κατά πλειοψηφία συμμετοχής, κρατών μελών ή/και υπηκόων των κρατών μελών, ή άλλων κρατών αναφερόμενων στο παράρτημα 3 ή/και υπηκόων των συγκεκριμένων άλλων κρατών.Κατά την άσκηση των δικαιωμάτων που του παρέχει η παρούσα παράγραφος, το Βασίλειο του Μαρόκου δεν εισάγει διακρίσεις μεταξύ κοινοτικών αερομεταφορέων για λόγους εθνικότητας.4. Οι διατάξεις των παραγράφων 5 και 6 του παρόντος άρθρου κατισχύουν των σχετικών διατάξεων των άρθρων που παρατίθενται αντιστοίχως στο σημείο α) και στο σημείο β) του παραρτήματος 2, σε ό,τι αφορά τον καθορισμό αερομεταφορέα από το Βασίλειο του Μαρόκου, τις άδειες εκμετάλλευσης και τις άδειες τεχνικής φύσεως που του χορηγεί το αντίστοιχο κράτος μέλος, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.5. Όταν το Βασίλειο του Μαρόκου γνωστοποιεί καθορισμό αερομεταφορέα σε κράτος μέλος, το υπόψη κράτος μέλος χορηγεί τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:i. ο αερομεταφορέας είναι εγκατεστημένος στο έδαφος του Βασιλείου του Μαρόκου, και έχει έγκυρη άδεια εκμετάλλευσης ή οποιοδήποτε άλλο ισοδύναμο έγγραφο σύμφωνα με τη νομοθεσία του Βασιλείου του Μαρόκου·ii. το Βασίλειο του Μαρόκου ασκεί και διασφαλίζει τον ουσιαστικό ρυθμιστικό έλεγχο του αερομεταφορέα· καιiii. ο αερομεταφορέας τελεί και θα εξακολουθήσει να τελεί υπό την κυριότητα, άμεσα ή δια κατά πλειοψηφία συμμετοχής, του Βασιλείου του Μαρόκου ή/και υπηκόων του Βασιλείου του Μαρόκου, ή των κρατών μελών ή/και υπηκόων των κρατών μελών, και ότι τελεί πάντοτε υπό τον πραγματικό έλεγχο του Βασιλείου του Μαρόκου ή/και υπηκόων του Βασιλείου του Μαρόκου ή των κρατών μελών ή/και υπηκόων των κρατών μελών, εκτός εάν συμφωνία που παρατίθεται στο παράρτημα 1 περιλαμβάνει ευνοϊκότερες διατάξεις εν προκειμένω.6. Το οικείο κράτος μέλος δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως αερομεταφορέα καθορισμένου από το Μαρόκο εφόσον:i. ο αερομεταφορέας δεν είναι εγκατεστημένος στο έδαφος του Βασιλείου του Μαρόκου, ή δεν διαθέτει έγκυρη άδεια εκμετάλλευσης σύμφωνα με τη νομοθεσία του Βασιλείου του Μαρόκου·ii. το Βασίλειο του Μαρόκου δεν ασκεί ή δεν διασφαλίζει τον ουσιαστικό ρυθμιστικό έλεγχο του αερομεταφορέα· ήiii. ο αερομεταφορέας δεν τελεί υπό την κυριότητα και τον πραγματικό έλεγχο, είτε άμεσα είτε δια κατά πλειοψηφία συμμετοχής, του Βασιλείου του Μαρόκου ή/και υπηκόων του Βασιλείου του Μαρόκου ή των κρατών μελών ή/και υπηκόων των κρατών μελών, εκτός εάν συμφωνία που παρατίθεται στο παράρτημα 1 περιλαμβάνει ευνοϊκότερες διατάξεις εν προκειμένω.Άρθρο 3 Δικαιώματα σχετικά με το ρυθμιστικό έλεγχο1. Οι διατάξεις της παραγράφου 2 του παρόντος άρθρου συμπληρώνουν τα άρθρα που παρατίθενται στο παράρτημα 2 σημείο γ).2. Σε περίπτωση που κράτος μέλος έχει καθορίσει αερομεταφορέα του οποίου τον ρυθμιστικό έλεγχο ασκεί και διασφαλίζει άλλο κράτος μέλος, τα δικαιώματα του Βασιλείου του Μαρόκου που απορρέουν από τις διατάξεις περί ασφαλείας της συμφωνίας μεταξύ του κράτους μέλους που έχει καθορίσει τον αερομεταφορέα και του Βασιλείου του Μαρόκου ισχύουν εξίσου σε ό,τι αφορά την έκδοση, την εφαρμογή ή την τήρηση των προτύπων ασφαλείας από το άλλο εν λόγω κράτος μέλος και σε ό,τι αφορά την άδεια εκμετάλλευσης του εν λόγω αερομεταφορέα.Άρθρο 4 Φορολόγηση αεροπορικών καυσίμων1. Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα 2 σημείο δ).2. Με την επιφύλαξη τυχόν αντίθετων διατάξεων, οι συμφωνίες που παρατίθενται στο παράρτημα 2 σημείο δ) δεν θίγουν καθ'οιονδήποτε τρόπο την ευχέρεια κράτους μέλους να επιβάλλει φόρους, εισφορές, δασμούς, τέλη ή επιβαρύνσεις επί των καυσίμων που διατίθενται στην επικράτειά του στα αεροσκάφη αερομεταφορέα καθορισμένου από το Βασίλειο του Μαρόκου ο οποίος εκτελεί δρομολόγια μεταξύ σημείου της επικράτειας του συγκεκριμένου κράτους μέλους και άλλου σημείου της επικράτειας του ίδιου κράτους μέλους ή σημείου της επικράτειας άλλου κράτους μέλους.Άρθρο 5 Ναύλοι1. Οι διατάξεις της παραγράφου 2 του παρόντος άρθρου συμπληρώνουν τα άρθρα που παρατίθενται στο παράρτημα 2 σημείο ε).2. Οι ναύλοι που επιβάλλονται από αερομεταφορέα(είς) καθορισμένο(ους) από το Βασίλειο του Μαρόκου βάσει μιας από τις συμφωνίες που παρατίθενται στο παράρτημα 1, η οποία περιέχει διάταξη περιλαμβανόμενη στο παράρτημα 2 σημείο ε) για μεταφορά εκτελούμενη εξ ολοκλήρου εντός της Ευρωπαϊκής Κοινότητας, υπόκεινται στη νομοθεσία της Ευρωπαϊκής Κοινότητας.3. Οι ναύλοι που επιβάλλονται από αερομεταφορέα(είς) καθορισμένο(ους) από κράτος μέλος βάσει μιας από τις συμφωνίες που παρατίθενται στο παράρτημα 1, η οποία περιέχει διάταξη περιλαμβανόμενη στο παράρτημα 2 σημείο ε) για μεταφορά εκτελούμενη εξ ολοκλήρου εντός του Βασιλείου του Μαρόκου, υπόκεινται στην ισχύουσα νομοθεσία του Βασιλείου του Μαρόκου.Άρθρο 6 Παραρτήματα της συμφωνίαςΤα παραρτήματα της παρούσας συμφωνίας αποτελούν αναπόσπαστο μέρος αυτής.Άρθρο 7 Αναθεώρηση ή τροποποίησηΤα μέρη δύνανται, ανά πάσα στιγμή, να αναθεωρήσουν ή να τροποποιήσουν την παρούσα συμφωνία με κοινή συναίνεση.Άρθρο 8 Έναρξη ισχύος και προσωρινή εφαρμογή1. Η παρούσα συμφωνία τίθεται σε ισχύ την ημερομηνία κατά την οποία τα μέρη έχουν αμοιβαία κοινοποιήσει εγγράφως την ολοκλήρωση των αντίστοιχων εσωτερικών διαδικασιών που απαιτούνται για την έναρξη ισχύος της συμφωνίας.2. Κατά παρέκκλιση της παραγράφου 1, τα μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μηνός που έπεται της ημερομηνίας κατά την οποία τα μέρη έχουν αμοιβαία κοινοποιήσει την ολοκλήρωση των αναγκαίων προς τον σκοπό αυτό διαδικασιών.3. Οι συμφωνίες και λοιπές ρυθμίσεις μεταξύ κρατών μελών και του Βασιλείου του Μαρόκου οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ και δεν εφαρμόζονται προσωρινά, παρατίθενται στο παράρτημα 1 σημείο β). Η παρούσα συμφωνία εφαρμόζεται σε όλες αυτές τις συμφωνίες και ρυθμίσεις από την ημερομηνία έναρξης ισχύος τους ή προσωρινής εφαρμογής τους.Άρθρο 9 Λύση1. Η λύση μιας από τις συμφωνίες που παρατίθενται στο παράρτημα 1 συνεπάγεται την ταυτόχρονη λύση της ισχύος όλων των διατάξεων της παρούσας συμφωνίας που αφορούν την συγκεκριμένη συμφωνία του παραρτήματος 1.2. Η λύση όλων των συμφωνιών που παρατίθενται στο παράρτημα 1 συνεπάγεται την ταυτόχρονη λύση της ισχύος της παρούσας συμφωνίας.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.Έγινε στις Βρυξέλλες, στις […], εις διπλούν, στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική, φινλανδική και [ αραβική/γαλλική ] γλώσσα. Σε περίπτωση αποκλίσεων, το κείμενο στην γαλλική γλώσσα κατισχύει των υπόλοιπων γλωσσικών εκδόσεων.ΓΙΑ ΤΗΝ ΕΥΡΩΠΑΪΚΗ ΚΟΙΝΟΤΗΤΑ: ΓΙΑ ΤΟ ΒΑΣΙΛΕΙΟ ΤΟΥ ΜΑΡΟΚΟΥ:Παράρτημα 1α) Διμερείς συμφωνίες που αφορούν την παροχή αεροπορικών υπηρεσιών μεταξύ του Βασιλείου του Μαρόκου και των κρατών μελών της Ευρωπαϊκής Κοινότητας οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί ή/και εφαρμόζονται προσωρινά-  Συμφωνία μεταξύ της κυβέρνησης του Βασιλείου του Βελγίου και της κυβέρνησης του Βασιλείου του Μαρόκου περί αεροπορικών μεταφορών που έγινε στη Ραμπάτ στις 20 Ιανουαρίου 1958 (αναφερόμενη στο παράρτημα 2 ως “συμφωνία Μαρόκου - Βελγίου”).Συμπληρώθηκε με την ανταλλαγή διακοινώσεων της 20 Ιανουαρίου 1958·Τροποποιήθηκε τελευταία από το μνημόνιο συμφωνίας που υπεγράφη στη Ραμπάτ στις 11 Ιουνίου 2002.-  Συμφωνία μεταξύ της κυβέρνησης της Σοσιαλιστικής Δημοκρατίας της Τσεχοσλοβακίας και της κυβέρνησης της Αυτού Μεγαλειότητας του Βασιλέα του Μαρόκου περί αεροπορικών μεταφορών που έγινε στη Ραμπάτ στις 8 Μαΐου 1961, για την οποία η Τσεχική Δημοκρατία κατέθεσε δήλωση διαδοχής (αναφερόμενη στο παράρτημα 2 ως “συμφωνία Μαρόκου - Τσεχικής Δημοκρατίας”).-  Συμφωνία μεταξύ της κυβέρνησης του Βασιλείου της Δανίας και της κυβέρνησης του Βασιλείου του Μαρόκου περί αεροπορικών υπηρεσιών που έγινε στη Ραμπάτ στις 14 Νοεμβρίου 1977 (αναφερόμενη στο παράρτημα 2 ως “συμφωνία Μαρόκου - Δανίας”).-  Συμπληρώθηκε με την ανταλλαγή διακοινώσεων της 14 Νοεμβρίου 1977.-  Συμφωνία μεταξύ της κυβέρνησης της Ομοσπονδιακής Δημοκρατίας της Γερμανίας και του Βασιλείου του Μαρόκου περί αεροπορικών μεταφορών που έγινε στη Βόννη στις 12 Οκτωβρίου 1961 (αναφερόμενη στο παράρτημα 2 ως “συμφωνία Μαρόκου - Γερμανίας”).-  Τροποποιήθηκε τελευταία από το μνημόνιο συμφωνίας που υπεγράφη στη Βόννη στις 12 Δεκεμβρίου 1991.Τροποποιήθηκε με την ανταλλαγή διακοινώσεων της 9ης Απριλίου 1997 και της 16ης Φεβρουαρίου 1998.Τροποποιήθηκε τελευταία από το μνημόνιο συμφωνίας που υπεγράφη στη Ραμπάτ στις 15 Ιουλίου 1998.-  Συμφωνία μεταξύ της κυβέρνησης της Ελληνικής Δημοκρατίας και της κυβέρνησης του Βασιλείου του Μαρόκου περί αεροπορικών μεταφορών που έγινε στην Αθήνα στις 6 Οκτωβρίου 1998 (αναφερόμενη στο παράρτημα 2 ως “συμφωνία Μαρόκου - Ελλάδας”).-  Ισχύει σε συνδυασμό με το μνημόνιο συμφωνίας που υπεγράφη στην Αθήνα στις 6 Οκτωβρίου 1998.-  Συμφωνία μεταξύ της κυβέρνησης της Ισπανίας και της κυβέρνησης του Βασιλείου του Μαρόκου περί αεροπορικών μεταφορών που έγινε στη Μαδρίτη στις 7 Ιουλίου 1970 (αναφερόμενη στο παράρτημα 2 ως “συμφωνία Μαρόκου – Ισπανίας”).Συμπληρώθηκε τελευταία με την ανταλλαγή επιστολών της 12ης Αυγούστου 2003 και της 25ης Αυγούστου 2003.-  Συμφωνία μεταξύ της κυβέρνησης της Γαλλικής Δημοκρατίας και της κυβέρνησης της Αυτού Μεγαλειότητας του Βασιλέα του Μαρόκου περί αεροπορικών μεταφορών που έγινε στη Ραμπάτ στις 25 Οκτωβρίου 1957 (αναφερόμενη στο παράρτημα 2 ως “συμφωνία Μαρόκου - Γαλλίας”).-  Συμφωνία μεταξύ της κυβέρνησης της Ιταλικής Δημοκρατίας και της κυβέρνησης της Αυτού Μεγαλειότητας του Βασιλέα του Μαρόκου περί αεροπορικών μεταφορών που έγινε στη Ρώμη στις 8 Ιουλίου 1967 (αναφερόμενη στο παράρτημα 2 ως “συμφωνία Μαρόκου - Ιταλίας”).Τροποποιήθηκε τελευταία από το μνημόνιο συμφωνίας που υπεγράφη στη Ρώμη στις 13 Ιουλίου 2000·Τελευταία τροποποίηση με την ανταλλαγή διακοινώσεων της 17ης Οκτωβρίου 2001 και της 3ης Ιανουαρίου 2002.-  Συμφωνία μεταξύ της κυβέρνησης της Δημοκρατίας της Λεττονίας και της κυβέρνησης του Βασιλείου του Μαρόκου περί αεροπορικών μεταφορών που έγινε στη Βαρσοβία στις 19 Μαΐου 1999 (αναφερόμενη στο παράρτημα 2 ως “συμφωνία Μαρόκου - Λεττονίας”).-  Συμφωνία μεταξύ της κυβέρνησης του Μεγάλου Δουκάτου του Λουξεμβούργου και της κυβέρνησης της Αυτού Μεγαλειότητας του Βασιλέα του Μαρόκου περί αεροπορικών μεταφορών που έγινε στη Βόννη στις 5 Ιουλίου 1961 (αναφερόμενη στο παράρτημα 2 ως “συμφωνία Μαρόκου - Λουξεμβούργου”).-  Συμφωνία μεταξύ της Λαϊκής Δημοκρατίας της Ουγγαρίας και του Βασιλείου του Μαρόκου περί αεροπορικών μεταφορών που έγινε στη Ραμπάτ στις 21 Μαρτίου 1967 (αναφερόμενη στο παράρτημα 2 ως “συμφωνία Μαρόκου - Ουγγαρίας”).-  Συμφωνία μεταξύ της κυβέρνησης της Δημοκρατίας της Μάλτας και της κυβέρνησης της Αυτού Μεγαλειότητας του Βασιλέα του Μαρόκου περί αεροπορικών μεταφορών που έγινε στη Ραμπάτ στις 26 Μαΐου 1983 (αναφερόμενη στο παράρτημα 2 ως “συμφωνία Μαρόκου - Μάλτας”).-  Συμφωνία μεταξύ κυβέρνησης της Αυτού Μεγαλειότητας της Βασίλισσας των Κάτω Χωρών και της κυβέρνησης της Αυτού Μεγαλειότητας του Βασιλέα του Μαρόκου περί αεροπορικών μεταφορών που έγινε στη Ραμπάτ στις 20 Μαΐου 1959 (αναφερόμενη στο παράρτημα 2 ως “συμφωνία Μαρόκου - Κάτω Χωρών”).-  Συμφωνία μεταξύ της Ομοσπονδιακής Κυβέρνησης της Αυστρίας και της κυβέρνησης του Βασιλείου του Μαρόκου περί αεροπορικών μεταφορών που έγινε στη Ραμπάτ στις 27 Φεβρουαρίου 2002 (αναφερόμενη στο παράρτημα 2 ως “συμφωνία Μαρόκου - Αυστρίας”).-  Συμφωνία μεταξύ της κυβέρνησης της Λαϊκής Δημοκρατίας της Πολωνίας και της κυβέρνησης του Βασιλείου του Μαρόκου περί αεροπορικών μεταφορών που έγινε στη Ραμπάτ στις 29 Νοεμβρίου 1969 (αναφερόμενη στο παράρτημα 2 ως “συμφωνία Μαρόκου - Πολωνίας”).-  Συμφωνία μεταξύ της Πορτογαλίας και της κυβέρνησης του Βασιλείου του Μαρόκου περί αεροπορικών μεταφορών που έγινε στη Ραμπάτ στις3 Απριλίου 1958 (αναφερόμενη στο παράρτημα 2 ως “συμφωνία Μαρόκου - Πορτογαλίας”)·Συμπληρώθηκε με τα πρακτικά που υπεγράφησαν στη Λισσαβόνα στις 19 Δεκεμβρίου 1975·Συμπληρώθηκε τελευταία με τα πρακτικά που υπεγράφησαν στη Λισσαβόνα στις 17 Νοεμβρίου 2003.-  Συμφωνία μεταξύ της κυβέρνησης του Βασιλείου της Σουηδίας και της κυβέρνησης του Βασιλείου του Μαρόκου περί αεροπορικών μεταφορών που έγινε στη Ραμπάτ στις 14 Νοεμβρίου 1977 (αναφερόμενη στο παράρτημα 2 ως “συμφωνία Μαρόκου - Σουηδίας”)·Συμπληρώθηκε με την ανταλλαγή διακοινώσεων της 14ης Νοεμβρίου 1977.-  Συμφωνία μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης του Βασιλείου του Μαρόκου περί αεροπορικών υπηρεσιών που έγινε στο Λονδίνο στις 22 Οκτωβρίου 1965 (αναφερόμενη στο παράρτημα 2 ως “συμφωνία Μαρόκου - Ηνωμένου Βασιλείου”)·Τροποποιήθηκε με την ανταλλαγή διακοινώσεων της 10ης και 14ης Οκτωβρίου 1968·Τροποποιήθηκε με τα πρακτικά που υπεγράφησαν στο Λονδίνο στις 14 Μαρτίου 1997·Τροποποιήθηκε με τα πρακτικά που υπεγράφησαν στη Ραμπάτ στις 17 Οκτωβρίου 1997.β) Συμφωνίες παροχής αεροπορικών υπηρεσιών και άλλες ρυθμίσεις που έχουν μονογραφηθεί ή υπογραφεί μεταξύ του Βασιλείου του Μαρόκου και κρατών μελών της Ευρωπαϊκής Κοινότητας και οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά-  Συμφωνία μεταξύ της κυβέρνησης του Βασιλείου των Κάτω Χωρών και της κυβέρνησης του Βασιλείου του Μαρόκου περί αεροπορικών υπηρεσιών, όπως συνάπτεται ως παράρτημα 1 στο μνημόνιο συμφωνίας που υπεγράφη στη Χάγη στις 20 Ιουνίου 2001 (αναφερόμενη στο παράρτημα 2 ως “μονογραφημένη συμφωνία Μαρόκου - Κάτω Χωρών”).Παράρτημα 2Κατάλογος των άρθρων των συμφωνιών που παρατίθενται στο παράρτημα 1, στα οποία αναφέρονται τα άρθρα 2 έως 5 της παρούσας συμφωνίαςα) Καθορισμός από κράτος μέλος:-  Άρθρο 18 της συμφωνίας Μαρόκου - Βελγίου·-  Άρθρο 13 της συμφωνίας Μαρόκου - Τσεχικής Δημοκρατίας·-  Άρθρο 3 της συμφωνίας Μαρόκου - Δανίας·-  Άρθρο 3 της συμφωνίας Μαρόκου - Γερμανίας·-  Άρθρο 3 της συμφωνίας Μαρόκου - Ελλάδας·-  Άρθρο 3 της συμφωνίας Μαρόκου – Ισπανίας·-  Άρθρο 12 της συμφωνίας Μαρόκου - Γαλλίας·-  Άρθρο 14 της συμφωνίας Μαρόκου - Ιταλίας·-  Άρθρο 3 της συμφωνίας Μαρόκου - Λεττονίας·-  Άρθρο 14 της συμφωνίας Μαρόκου - Λουξεμβούργου·-  Άρθρο 3 της συμφωνίας Μαρόκου - Ουγγαρίας·-  Άρθρο 16 της συμφωνίας Μαρόκου - Μάλτας·-  Άρθρο 17 της συμφωνίας Μαρόκου - Κάτω Χωρών·-  Άρθρο 3 της μονογραφημένης συμφωνίας Μαρόκου - Κάτω Χωρών·-  Άρθρο 3 της συμφωνίας Μαρόκου - Αυστρίας·-  Άρθρο 7 της συμφωνίας Μαρόκου - Πολωνίας·-  Άρθρο 13 της συμφωνίας Μαρόκου - Πορτογαλίας·-  Άρθρο 3 της συμφωνίας Μαρόκου - Σουηδίας·-  Άρθρο 3 της συμφωνίας Μαρόκου - Ηνωμένου Βασιλείου.β) Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:-  Άρθρο 5 της συμφωνίας Μαρόκου - Βελγίου·-  Άρθρο 7 της συμφωνίας Μαρόκου - Τσεχικής Δημοκρατίας·-  Άρθρο 4 της συμφωνίας Μαρόκου - Δανίας·-  Άρθρο 4 της συμφωνίας Μαρόκου - Γερμανίας·-  Άρθρο 4 της συμφωνίας Μαρόκου - Ελλάδας·-  Άρθρο 4 της συμφωνίας Μαρόκου - Ισπανίας·-  Άρθρο 6 της συμφωνίας Μαρόκου - Γαλλίας·-  Άρθρο 7 της συμφωνίας Μαρόκου - Ιταλίας·-  Άρθρο 4 της συμφωνίας Μαρόκου - Λεττονίας·-  Άρθρο 7 της συμφωνίας Μαρόκου - Λουξεμβούργου·-  Άρθρο 8 της συμφωνίας Μαρόκου - Ουγγαρίας·-  Άρθρο 9 της συμφωνίας Μαρόκου - Μάλτας·-  Άρθρο 4 της συμφωνίας Μαρόκου - Κάτω Χωρών·-  Άρθρο 4 της μονογραφημένης συμφωνίας Μαρόκου - Κάτω Χωρών·-  Άρθρο 4 της συμφωνίας Μαρόκου - Αυστρίας·-  Άρθρο 8 της συμφωνίας Μαρόκου - Πολωνίας·-  Άρθρο 6 της συμφωνίας Μαρόκου - Πορτογαλίας·-  Άρθρο 4 της συμφωνίας Μαρόκου - Σουηδίας·-  Άρθρο 4 της συμφωνίας Μαρόκου - Ηνωμένου Βασιλείου.γ) Ρυθμιστικός έλεγχος:-  Άρθρο 9α της συμφωνίας Μαρόκου - Γερμανίας·-  Άρθρο 7 της συμφωνίας Μαρόκου - Ελλάδας·-  Άρθρο 5α της συμφωνίας Μαρόκου - Ιταλίας·-  Άρθρο 5 της συμφωνίας Μαρόκου - Λουξεμβούργου·-  Άρθρο 6 της συμφωνίας Μαρόκου - Ουγγαρίας·-  Άρθρο 17 της μονογραφημένης συμφωνίας Μαρόκου - Κάτω Χωρών.δ) Φορολόγηση αεροπορικών καυσίμων:-  Άρθρο 7 της συμφωνίας Μαρόκου - Βελγίου·-  Άρθρο 3 της συμφωνίας Μαρόκου - Τσεχικής Δημοκρατίας·-  Άρθρο 6 της συμφωνίας Μαρόκου - Δανίας·-  Άρθρο 6 της συμφωνίας Μαρόκου - Γερμανίας·-  Άρθρο 10 της συμφωνίας Μαρόκου - Ελλάδας·-  Άρθρο 5 της συμφωνίας Μαρόκου – Ισπανίας·-  Άρθρο 3 της συμφωνίας Μαρόκου - Γαλλίας·-  Άρθρο 3 της συμφωνίας Μαρόκου - Ιταλίας·-  Άρθρο 14 της συμφωνίας Μαρόκου - Λεττονίας·-  Άρθρο 3 της συμφωνίας Μαρόκου - Λουξεμβούργου·-  Άρθρο 4 της συμφωνίας Μαρόκου - Ουγγαρίας·-  Άρθρο 3 της συμφωνίας Μαρόκου - Μάλτας·-  Άρθρο 6 της συμφωνίας Μαρόκου - Κάτω Χωρών·-  Άρθρο 10 της μονογραφημένης συμφωνίας Μαρόκου - Κάτω Χωρών·-  Άρθρο 9 της συμφωνίας Μαρόκου - Αυστρίας·-  Άρθρο 3 της συμφωνίας Μαρόκου - Πολωνίας·-  Άρθρο 3 της συμφωνίας Μαρόκου - Πορτογαλίας·-  Άρθρο 6 της συμφωνίας Μαρόκου - Σουηδίας·-  Άρθρο 5 της συμφωνίας Μαρόκου - Ηνωμένου Βασιλείου.ε) Ναύλοι αεροπορικής μεταφοράς εντός της Ευρωπαϊκής Κοινότητας:-  Άρθρο 19 της συμφωνίας Μαρόκου - Βελγίου·-  Άρθρο 19 της συμφωνίας Μαρόκου - Τσεχικής Δημοκρατίας·-  Άρθρο 9 της συμφωνίας Μαρόκου - Δανίας·-  Άρθρο 9 της συμφωνίας Μαρόκου - Γερμανίας·-  Άρθρο 13 της συμφωνίας Μαρόκου - Ελλάδας·-  Άρθρο 11 της συμφωνίας Μαρόκου –Ισπανίας·-  Άρθρο 17 της συμφωνίας Μαρόκου - Γαλλίας·-  Άρθρο 20 της συμφωνίας Μαρόκου - Ιταλίας·-  Άρθρο 10 της συμφωνίας Μαρόκου - Λεττονίας·-  Άρθρο 20 της συμφωνίας Μαρόκου - Λουξεμβούργου·-  Άρθρο 17 της συμφωνίας Μαρόκου - Ουγγαρίας·-  Άρθρο 19 της συμφωνίας Μαρόκου - Μάλτας·-  Άρθρο 18 της συμφωνίας Μαρόκου - Κάτω Χωρών·-  Άρθρο 6 της μονογραφημένης συμφωνίας Μαρόκου - Κάτω Χωρών·-  Άρθρο 13 της συμφωνίας Μαρόκου - Αυστρίας·-  Άρθρο 19 της συμφωνίας Μαρόκου - Πολωνίας·-  Άρθρο 18 της συμφωνίας Μαρόκου - Πορτογαλίας·-  Άρθρο 9 της συμφωνίας Μαρόκου - Σουηδίας·-  Άρθρο 9 της συμφωνίας Μαρόκου - Ηνωμένου Βασιλείου.Παράρτημα 3Κατάλογος των άλλων κρατών στα οποία αναφέρεται το άρθρο 2 της παρούσας συμφωνίαςα) Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·β) Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·γ) Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·δ) Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας περί αεροπορικών μεταφορών).[1] Απόφαση 11323/03 του Συμβουλίου της 5ης Ιουνίου 2003 (διαβαθμισμένο κείμενο).[2] ΕΕ C της , σ. .[3] ΕΕ C της , σ. .[4] ΕΕ C της , σ. .[5] ΕΕ C της , σ. .


title: Πρόταση απόφασης του Συμβουλίου για την υπογραφή, εξ ονόματος της Ευρωπαϊκής Κοινότητας, ρύθμισης μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης # Πρόταση απόφασης του Συμβουλίου για τη σύναψη, εξ ονόματος της Ευρωπαϊκής Κοινότητας, ρύθμισης μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης

text:
Σημαντική ανακοίνωση νομικού περιεχομένου

|

52006PC0178(01)

Πρόταση απόφασης του Συμβουλίου για την υπογραφή, εξ ονόματος της Ευρωπαϊκής Κοινότητας, ρύθμισης μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης  /* COM/2006/0178 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 26.4.2006COM(2006) 178 τελικό2006/0063 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την υπογραφή, εξ ονόματος της Ευρωπαϊκής Κοινότητας, ρύθμισης μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής ΈνωσηςΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη σύναψη, εξ ονόματος της Ευρωπαϊκής Κοινότητας, ρύθμισης μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης(υποβληθείσες από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 18 Μαΐου 1999, το Συμβούλιο της Ευρωπαϊκής Ένωσης και η Δημοκρατία της Ισλανδίας και το Βασίλειο της Νορβηγίας συνήψαν συμφωνία σχετικά με τη συμμετοχή αυτών των κρατών στην υλοποίηση, εφαρμογή και ανάπτυξη του κεκτημένου Σένγκεν.Σύμφωνα με το άρθρο 21 παράγραφος 3 του κανονισμού (ΕΚ) αριθ. 2007/2004 του Συμβουλίου της 26ης Οκτωβρίου 2004 σχετικά με τη σύσταση Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης, στον Οργανισμό μπορούν να μετάσχουν χώρες που συμμετέχουν στην υλοποίηση, εφαρμογή και ανάπτυξη του κεκτημένου του Σένγκεν. Ορισμένες λεπτομέρειες της συμμετοχής τους ρυθμίζονται σε χωριστές συμφωνίες (αποκαλούμενες “ρυθμίσεις”).Σύμφωνα με την εξουσιοδότηση που χορηγήθηκε στην Επιτροπή στις 7 Οκτωβρίου 2004, διεξήχθησαν οι σχετικές με τη ρύθμιση διαπραγματεύσεις με την Δημοκρατία της Ισλανδίας και το Βασίλειο της Νορβηγίας. Οι διαπραγματεύσεις ολοκληρώθηκαν στις 18 Μαΐου 2005 και μονογραφήθηκε το σχέδιο ρύθμισης.Η ρύθμιση αφορά τα ακόλουθα ζητήματα: τα έκτακτα περιορισμένα δικαιώματα ψήφου των αντιπροσώπων της Δημοκρατίας της Ισλανδίας και του Βασιλείου της Νορβηγίας στο διοικητικό συμβούλιο του Οργανισμού· την οικονομική συμμετοχή της Δημοκρατίας της Ισλανδίας και του Βασιλείου της Νορβηγίας στον προϋπολογισμό του Οργανισμού· την προστασία και τον εμπιστευτικό χαρακτήρα των δεδομένων· το νομικό καθεστώς του Οργανισμού στην Δημοκρατία της Ισλανδίας και στο Βασίλειο της Νορβηγίας· την ευθύνη του Οργανισμού· την αναγνώριση από τη Δημοκρατία της Ισλανδίας και το Βασίλειο της Νορβηγίας της δικαιοδοσίας του Δικαστηρίου των Ευρωπαϊκών Κοινοτήτων όσον αφορά τον Οργανισμό· τα προνόμια και ασυλίες του Οργανισμού και του προσωπικού του· τη δυνατότητα των ισλανδών και νορβηγών υπηκόων να προσλαμβάνονται με σύμβαση από το Γενικό Διευθυντή του Οργανισμού.Στην ρύθμιση επισυνάπτεται κοινή δήλωση, στην οποία τονίζεται ότι η χορήγηση περιορισμένων δικαιωμάτων ψήφου στην Δημοκρατία της Ισλανδίας και στο Βασίλειο της Νορβηγίας, παρά το γεγονός ότι ο Οργανισμός είναι κοινοτικός φορέας, δεν πρέπει με κανένα τρόπο να θεωρηθεί ως νομικό ή πολιτικό προηγούμενο. Η εν λόγω δήλωση θα δημοσιευθεί στην Επίσημη Εφημερίδα μαζί με την ρύθμιση.Η νομική βάση της ρύθμισης είναι το άρθρο 62 παράγραφος 2 στοιχείο (α) και το άρθρο 66 σε συνδυασμό με το άρθρο 300 της Συνθήκης για την ίδρυση της Ευρωπαϊκής Κοινότητας.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την υπογραφή, εξ ονόματος της Ευρωπαϊκής Κοινότητας, ρύθμισης μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής ΈνωσηςΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΈΝΩΣΗΣ ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 62 παράγραφος 2 στοιχείο (α) και το άρθρο 66 σε συνδυασμό με το άρθρο 300 παράγραφος 2 πρώτο εδάφιο πρώτη φράση,την πρόταση της Επιτροπής[1],Εκτιμώντας τα εξής:(1) Σύμφωνα με το άρθρο 21 παράγραφος 3 του κανονισμού (ΕΚ) αριθ. 2007/2004 του Συμβουλίου της 26ης Οκτωβρίου 2004 σχετικά με τη σύσταση Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης, στον Οργανισμό μπορούν να μετάσχουν χώρες που συμμετέχουν στην υλοποίηση, εφαρμογή και ανάπτυξη του κεκτημένου του Σένγκεν. Ορισμένες λεπτομέρειες της συμμετοχής τους ρυθμίζονται σε χωριστές συμφωνίες (αποκαλούμενες “ρυθμίσεις”).(2) Σύμφωνα με την εξουσιοδότηση που χορηγήθηκε στην Επιτροπή στις 7 Οκτωβρίου 2004, ολοκληρώθηκαν οι διαπραγματεύσεις με την Δημοκρατία της Ισλανδίας και το Βασίλειο της Νορβηγίας για τη σύναψη ρύθμισης σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης.(3) Σχέδιο της ρύθμισης υποβλήθηκε από την Επιτροπή στο Συμβούλιο.(4) Με την επιφύλαξη ενδεχόμενης σύναψής της σε μεταγενέστερη ημερομηνία, είναι ευκταίο να υπογραφεί η ρύθμιση, η οποία μονογραφήθηκε στις 18 Μαΐου 2005,ΑΠΟΦΑΣΙΖΕΙ:Άρθρο μόνοΜε την επιφύλαξη ενδεχόμενης σύναψής της σε μεταγενέστερη ημερομηνία, ο Πρόεδρος του Συμβουλίου εξουσιοδοτείται με την παρούσα απόφαση να ορίσει το πρόσωπο που είναι αρμόδιο να υπογράψει εξ ονόματος της Ευρωπαϊκής Κοινότητας την ρύθμιση σχετικά με τις λεπτομέρειες της συμμετοχής της Ισλανδίας και της Νορβηγίας στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης.Το κείμενο της ρύθμισης επισυνάπτεται στην παρούσα απόφαση.Βρυξέλλες,Για το ΣυμβούλιοΟ Πρόεδρος2006/0063 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη σύναψη, εξ ονόματος της Ευρωπαϊκής Κοινότητας, ρύθμισης μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής ΈνωσηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 62 παράγραφος 2 στοιχείο α) και το άρθρο 66 σε συνδυασμό με το άρθρο 300 παράγραφος 2 πρώτο εδάφιο πρώτη φράση και το άρθρο 300 παράγραφος 3 πρώτο εδάφιο,την πρόταση της Επιτροπής[2],τη γνώμη του Ευρωπαϊκού Κοινοβουλίου[3],Εκτιμώντας τα εξής:(1) Σύμφωνα με το άρθρο 21 παράγραφος 3 του κανονισμού (ΕΚ) αριθ. 2007/2004 του Συμβουλίου της 26ης Οκτωβρίου 2004 σχετικά με τη σύσταση Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης, στον Οργανισμό μπορούν να μετάσχουν χώρες που συμμετέχουν στην υλοποίηση, εφαρμογή και ανάπτυξη του κεκτημένου του Σένγκεν. Ορισμένες λεπτομέρειες της συμμετοχής τους ρυθμίζονται σε χωριστές συμφωνίες (αποκαλούμενες “ρυθμίσεις”).(2) Σύμφωνα με την εξουσιοδότηση που χορηγήθηκε στην Επιτροπή στις 7 Οκτωβρίου 2004, ολοκληρώθηκαν οι διαπραγματεύσεις με την Δημοκρατία της Ισλανδίας και το Βασίλειο της Νορβηγίας για τη σύναψη ρύθμισης σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης.(3) Σύμφωνα με την απόφαση …/…/ΕΚ του Συμβουλίου της ……2006, και εν αναμονή της οριστικής σύναψης της σε μεταγενέστερη ημερομηνία, η παρούσα ρύθμιση υπεγράφη εξ ονόματος της Ευρωπαϊκής Κοινότητας στις …. 2006.(4) Φαίνεται ενδεδειγμένο να συναφθεί η παρούσα ρύθμιση,ΑΠΟΦΑΣΙΖΕΙ:Άρθρο 1Η ρύθμιση σχετικά με τις λεπτομέρειες της συμμετοχής της Ισλανδίας και της Νορβηγίας στις δραστηριότητες του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης εγκρίνεται εξ ονόματος της Ευρωπαϊκής Κοινότητας.Το κείμενο της ρύθμισης επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να καταθέσει εξ ονόματος της Ευρωπαϊκής Κοινότητας την πράξη έγκρισης που προβλέπεται στο άρθρο 9 της ρύθμισης, εκφράζοντας τη συναίνεση της Κοινότητας να δεσμευθεί.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΡΥΘΜΙΣΗμεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής ΈνωσηςΗ Ευρωπαϊκή Κοινότητα,εκπροσωπούμενη από το Συμβούλιο της Ευρωπαϊκής Ένωσης,αφενός,καιη Δημοκρατία της Ισλανδίας (στο εξής "Ισλανδία"),καιτο Βασίλειο της Νορβηγίας (στο εξής "Νορβηγία"),αφετέρου,ΕΧΟΝΤΑΣ ΥΠΟΨΗ:τη συμφωνία που συνήφθη στις 18 Μαΐου 1999 μεταξύ του Συμβουλίου της Ευρωπαϊκής Ένωσης, της Δημοκρατίας της Ισλανδίας και του Βασιλείου της Νορβηγίας για τη σύνδεση αυτών των κρατών με την υλοποίηση, την εφαρμογή και την ανάπτυξη του κεκτημένου Σένγκεν (στο εξής "Συμφωνία")·ΕΚΤΙΜΩΝΤΑΣ ΤΑ ΕΞΗΣ:(1) Η Ευρωπαϊκή Κοινότητα συνέστησε με τον κανονισμό (ΕΚ) αριθ. 2007/2004 του Συμβουλίου της 26ης Οκτωβρίου 2004[4] (στο εξής "Κανονισμός") τον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης (στο εξής "Οργανισμός")·(2) Ο Κανονισμός συνιστά ανάπτυξη του κεκτημένου Σένγκεν κατά την έννοια της συμφωνίας·(3) Ο Κανονισμός επιβεβαιώνει στο σημείο 23 της αιτιολογικής σκέψης και στο άρθρο 21 παράγραφος 3 ότι οι χώρες που συμμετέχουν στην υλοποίηση, εφαρμογή και ανάπτυξη του κεκτημένου του Σένγκεν συμμετέχουν πλήρως στις δραστηριότητες του Οργανισμού, αν και με περιορισμένα δικαιώματα ψήφου·(4) Η Συμφωνία δεν αφορά τις λεπτομέρειες συμμετοχής της Ισλανδίας και της Νορβηγίας στις δραστηριότητες των νέων οργανισμών που δημιουργούνται από την Ευρωπαϊκή Ένωση στο πλαίσιο της ανάπτυξης του κεκτημένου Σένγκεν και ορισμένα θέματα της εν λόγω συμμετοχής στον Οργανισμό πρέπει να ρυθμίζονται σε συμπληρωματική ρύθμιση που συνάπτεται μεταξύ των συμβαλλομένων μερών της Συμφωνίας,ΑΠΟΦΑΣΙΣΑΝ ΤΑ ΑΚΟΛΟΥΘΑ:Άρθρο 1 Το Διοικητικό ΣυμβούλιοΗ Ισλανδία και η Νορβηγία εκπροσωπούνται στο διοικητικό συμβούλιο του Οργανισμού σύμφωνα με τις λεπτομέρειες που προβλέπονται στο άρθρο 21 παράγραφος 3 του Κανονισμού.Διαθέτουν δικαίωμα ψήφου:-  όσον αφορά τις αποφάσεις σχετικά με τις ειδικές δραστηριότητες που πρέπει να διεξάγονται στα εξωτερικά τους σύνορα ή πλησίον αυτών· οι προτάσεις αποφάσεων αυτού του χαρακτήρα απαιτούν ψήφο υπέρ της έγκρισής τους από τον εκπρόσωπο του σχετικού κράτους στο διοικητικό συμβούλιο·-  όσον αφορά τις αποφάσεις σχετικά με ειδικές δραστηριότητες που υπάγονται στο άρθρο 3 (κοινές επιχειρήσεις και πειραματικά σχέδια στα εξωτερικά σύνορα), στο άρθρο 7 (διαχείριση τεχνικού εξοπλισμού), στο άρθρο 8 (στήριξη κρατών μελών που αντιμετωπίζουν καταστάσεις οι οποίες απαιτούν αυξημένη τεχνική και επιχειρησιακή συνδρομή στα εξωτερικά σύνορα) και στο άρθρο 9 παράγραφος 1 πρώτη πρόταση (κοινές επιχειρήσεις επαναπατρισμού), οι οποίες υλοποιούνται με ανθρώπινους πόρους και/ή εξοπλισμό που διαθέτουν η Ισλανδία και/ή η Νορβηγία·-  όσον αφορά τις αποφάσεις δυνάμει του άρθρου 4 για την ανάλυση κινδύνου (κοινό υπόδειγμα ολοκληρωμένης ανάλυσης κινδύνου, γενικές και ειδικές αναλύσεις κινδύνων), που επηρεάζουν άμεσα τις χώρες αυτές·-  όσον αφορά τις αποφάσεις σχετικά με τις δραστηριότητες εκπαίδευσης που προβλέπονται στο άρθρο 5, εξαιρουμένης της καθιέρωσης κοινού κορμού κατάρτισης.Άρθρο 2 Χρηματοδοτική συνεισφοράΗ Ισλανδία και η Νορβηγία συνεισφέρουν στον προϋπολογισμό του Οργανισμού σύμφωνα με τις λεπτομέρειες που ορίζονται στο άρθρο 12 παράγραφος 1 της Συμφωνίας.Άρθρο 3 Προστασία και εμπιστευτικός χαρακτήρας των δεδομένων1. Η οδηγία 95/46/ΕΚ εφαρμόζεται στα δεδομένα προσωπικού χαρακτήρα που διαβιβάζονται από τον Οργανισμό στις ισλανδικές και νορβηγικές αρχές.2. Ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2000 σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών εφαρμόζεται στα δεδομένα προσωπικού χαρακτήρα που διαβιβάζονται στον Οργανισμό από τις ισλανδικές και νορβηγικές αρχές.3. Η Ισλανδία και η Νορβηγία τηρούν τους κανόνες σχετικά με τον εμπιστευτικό χαρακτήρα των εγγράφων που ευρίσκονται στην κατοχή του Οργανισμού, όπως ορίζεται στον εσωτερικό κανονισμό του διοικητικού συμβουλίου.Άρθρο 4 Νομικό καθεστώςΟ Οργανισμός διαθέτει νομική προσωπικότητα σύμφωνα με το ισλανδικό και νορβηγικό δίκαιο και απολαμβάνει, στην Ισλανδία και Νορβηγία, την ευρύτερη νομική ικανότητα που αναγνωρίζεται σε νομικά πρόσωπα σύμφωνα με το ισλανδικό και νορβηγικό δίκαιο. Μπορεί ιδίως να αποκτά και να διαθέτει κινητή και ακίνητη περιουσία και να παρίσταται ενώπιον δικαστηρίου.Άρθρο 5 ΕυθύνηΗ ευθύνη του Οργανισμού διέπεται από τις διατάξεις του άρθρου 19 παράγραφοι 1, 3 και 5 του Κανονισμού.Άρθρο 6 ΔικαστήριοΗ Ισλανδία και η Νορβηγία αναγνωρίζουν την αρμοδιότητα του Δικαστηρίου των Ευρωπαϊκών Κοινοτήτων όσον αφορά τον Οργανισμό, όπως προβλέπεται στο άρθρο 19 παράγραφοι 2 και 4, του Κανονισμού.Άρθρο 7 Προνόμια και ασυλίεςΗ Ισλανδία και η Νορβηγία εφαρμόζουν στον Οργανισμό και στο προσωπικό του το πρωτόκολλο περί προνομίων και ασυλιών των Ευρωπαϊκών Κοινοτήτων και τους ισχύοντες κανόνες που έχουν θεσπιστεί σύμφωνα με το εν λόγω πρωτόκολλο.Άρθρο 8 Προσωπικό1. Κατά παρέκκλιση του άρθρου 12 παράγραφος 2 στοιχείο α) σχετικά με το καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων, οι Ισλανδοί και Νορβηγοί υπήκοοι που απολάβουν των πολιτικών τους δικαιωμάτων μπορούν να προσληφθούν με σύμβαση από τον διευθυντή του Οργανισμού.2. Οι Ισλανδοί και Νορβηγοί υπήκοοι δεν μπορούν εντούτοις να διορίζονται στις θέσεις του εκτελεστικού διευθυντή ή του αναπληρωτή εκτελεστικού διευθυντή του Οργανισμού.3. Οι Ισλανδοί και Νορβηγοί υπήκοοι δεν μπορούν να εκλέγονται στη θέση του προέδρου ή αντιπροέδρου του διοικητικού συμβουλίου.Άρθρο 9 Έναρξη ισχύος1. Η παρούσα ρύθμιση αρχίζει να ισχύει ένα μήνα μετά την ημερομηνία κατά την οποία ο Γενικός Γραμματέας του Συμβουλίου, υπό την ιδιότητά του του θεματοφύλακα, διαπιστώσει ότι πληρούνται όλοι οι τυπικοί όροι σχετικά με την έκφραση της συναίνεσης εκ μέρους ή εξ ονόματος των συμβαλλομένων να δεσμευθούν από αυτήν.2. Η παρούσα ρύθμιση εφαρμόζεται προσωρινά από την επομένη της υπογραφής της.Άρθρο 10 Διάρκεια ισχύος και λύση1. Η παρούσα ρύθμιση συνάπτεται για απεριόριστο χρονικό διάστημα.2. Η παρούσα ρύθμιση παύει να ισχύει έξι μήνες μετά την καταγγελία της Συμφωνίας εκ μέρους της Ισλανδίας ή της Νορβηγίας ή εκ μέρους του Συμβουλίου της Ευρωπαϊκής Ένωσης ή λύεται κατ' άλλο τρόπο σύμφωνα με τις διαδικασίες που περιγράφονται στα άρθρα 11 και 16 της Συμφωνίας.Η συμφωνία που αναφέρεται στο άρθρο 17 της Συμφωνίας καλύπτει επίσης τις συνέπειες της λύσης της παρούσας ρύθμισης.Η ρύθμιση και η δήλωση που προσαρτάται σε αυτήν συντάσσονται σε δύο αντίτυπα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική, φινλανδική γλώσσα και όλα τα κείμενα είναι εξίσου αυθεντικά.Έγινε …., στις … 2006.Για το Συμβούλιο της Ευρωπαϊκής Ένωσης,Για τη Δημοκρατία της Ισλανδίας,Για το Βασίλειο της ΝορβηγίαςΚοινή δήλωση της Ευρωπαϊκής Κοινότητας και των κυβερνήσεων της Δημοκρατίας της Ισλανδίας και του Βασιλείου της Νορβηγίας σχετικά με τις λεπτομέρειες συμμετοχής της Δημοκρατίας της Ισλανδίας και του Βασιλείου της Νορβηγίας στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης:Η Ευρωπαϊκή Κοινότητα, η κυβέρνηση της Δημοκρατίας της Ισλανδίας και η κυβέρνηση του Βασιλείου της Νορβηγίας,Αφού συνήψαν συμφωνία σχετικά με τις λεπτομέρειες της συμμετοχής της Δημοκρατίας της Ισλανδίας και του Βασιλείου της Νορβηγίας στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης σύμφωνα με το άρθρο 21 παράγραφος 3 του κανονισμού (ΕΚ) αριθ. 2007/2004 του Συμβουλίου της 26ης Οκτωβρίου 2004,Δηλώνουν από κοινού τα ακόλουθα:Τα δικαιώματα ψήφου που προβλέπονται στην εν λόγω συμφωνία δικαιολογούνται από τις ιδιαίτερες σχέσεις με την Ισλανδία και τη Νορβηγία που απορρέουν από τη σύνδεση αυτών των κρατών με την υλοποίηση, την εφαρμογή και την ανάπτυξη του κεκτημένου Σένγκεν όπως αυτό αναγνωρίζεται στο πρωτόκολλο Σένγκεν της συνθήκης του Άμστερνταμ και στο σχέδιο συνθήκης για τη θέσπιση Συντάγματος της Ευρώπης.Τα συγκεκριμένα δικαιώματα ψήφου έχουν εξαιρετικό χαρακτήρα που οφείλεται στον ειδικό χαρακτήρα της συνεργασίας Σένγκεν και στην ιδιαίτερη θέση της Νορβηγίας και της Ισλανδίας.Δεν πρέπει κατά συνέπεια να θεωρηθούν ότι αποτελούν νομικό ή πολιτικό προηγούμενο για οποιοδήποτε άλλο τομέα συνεργασίας μεταξύ των συμβαλλομένων μερών της εν λόγω συμφωνίας ή για τη συμμετοχή άλλων τρίτων χωρών στις δραστηριότητες άλλων οργανισμών της Ένωσης.Τα εν λόγω δικαιώματα ψήφου δεν πρέπει να ασκούνται σε καμία περίπτωση σε σχέση με αποφάσεις κανονιστικού ή νομοθετικού χαρακτήρα. [1] ΕΕ C , , σ. .[2] ΕΕ C , , σ. .[3] ΕΕ C , , σ. .[4] ΕΕ L 349, της 25.11.2004, σ. 1.